Document ID: 31986D0192

KOMISSION PÄÄTÖS,
tehty 9 päivänä huhtikuuta 1986,
terveyttä koskevista edellytyksistä ja terveystodistuksista tuoreen lihan tuonnissa Uruguaysta (86/192/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna asetuksella (ETY) N:o 3768/85 (), ja erityisesti sen 16 artiklan,
sekä katsoo, että
terveyttä koskevat edellytykset ja eläinlääkärintodistukset tuoreen lihan tuonnissa Uruguaysta vahvistetaan komission päätöksessä 85/96/ETY (), erityisesti siltä osin kuin on kyse suu- ja sorkkataudista,
sen äskettäin saadun tieteellisen tietämyksen perusteella, joka koskee suu- ja sorkkatautiviruksen elossa pysymistä tietynlaisessa tuoreessa lihassa, on syytä tarkistaa yleisesti edellytyksiä, jotka koskevat kyseisen lihan tuontia maista, joissa tämä tauti esiintyy endeemisenä, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaisia,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava seuraavanlaisen tuoreen lihan tuonti Uruguaysta:
a) luuttomaksi leikattu naudan-, lampaan ja vuohensukuisten eläinten tuore liha, lukuun ottamatta sivutuotteita, josta on poistettu suurimmat poistettavissa olevat imusolmukkeet ja joka vastaa liitteen A mukaisessa lähetyserän mukana seuraavassa terveystodistuksessa määrättyjä takeita;
b) kotieläiminä pidettyjen kavioeläinten tuore liha, joka vastaa liitteen B mukaisessa lähetyserän mukana seuraavassa terveystodistuksessa määrättyjä takeita;
c) naudansukuisten eläinten sivutuotteet seuraavasti:
P täysin viimeistellyt sydämet,
P täysin viimeistellyt pallealihakset,
P täysin viimeistellyt nahalliset, luuttomat, rustottomat ja risattomat kielet,
jotka vastaavat liitteen C mukaisessa lähetyserän mukana seuraavassa terveystodistuksessa määrättyjä takeita.
2. Jäsenvaltioiden on kiellettävä muunlaisen kuin 1 kohdassa tarkoitetun tuoreen lihan tuonti Uruguaysta.
2 artikla
1. Poiketen siitä, mitä 1 artiklan 2 kohdassa määrätään, jäsenvaltiot voivat lisäksi sallia naudansukuisten eläinten tiettyjen sivutuotteiden tuonnin:
P täysin viimeistellyt maksat,
P täysin viimeistellyt kokonaiset puremalihakset,
P viimeistellyt keuhkot,
P muut viimeistellyt luuttomat ja rustottomat sivutuotteet,
jotka vastaavat vähintään liitteen D mukaisessa mukana olevassa terveystodistuksessa määrättyjä takeista. Kokonaiset puremalihakset voivat olla joko ihmisravinnoksi tai lemmikkieläinten ravinnon valmistukseen tarkoitettuja. Keuhkojen, maksojen ja muiden sivutuotteiden on oltava yksinomaan lemmikkieläinten ravinnon valmistukseen tarkoitettuja.
2. Edellä 1 kohdassa tarkoitettu lupa tuoda maahan edellä tarkoitettuja ihmisravinnoksi tai lemmikkieläinten ravinnon valmistukseen tarkoitettuja sivutuotteita annetaan ainoastaan jäsenvaltioiden erityisesti tähän tarkoitukseen hyväksymille laitoksille. Jäsenvaltioiden on ilmoitettava välittömästi komissiolle hyväksymisestä sekä edellytyksistä, joilla hyväksyminen on annettu näille laitoksille.
Hyväksyminen annetaan kuitenkin ainoastaan kansallisten viranomaisten hyväksymälle eläinlääkärin jatkuvassa valvonnassa olevalle jalostuslaitokselle, jos annetaan takeet siitä, että raaka-ainetta käytetään ainoastaan määrättyyn tarkoitukseen eikä ole vaaraa sen joutumisesta kosketuksiin steriloimattoman tuotteen kanssa ja ettei raaka-ainetta siirretä jalostamattomana laitoksesta, paitsi pakon edessä, jolloin se siirretään eläinruhojen hävittämislaitokseen virkaeläinlääkärin valvonnassa. Tuotaessa on lisäksi noudatettava seuraavia vähimmäisedellytyksiä:
a) siitä alkaen, kun raaka-aine lähetetään yhteisön alueelle, raaka-aine on sijoitettava tiiviiseen ja sinetöityyn säiliöön. Jos puremalihakset on tarkoitettu ihmisravinnoksi, pahvilaatikoissa, säiliöissä ja mukana olevissa asiakirjoissa on oltava maininta: "käytettäväksi ainoastaan kypsytettyjen lihavalmisteiden teolliseen valmistukseen".
Jos maksat, puremalihakset, keuhkot tai muut sivutuotteet on tarkoitettu lemmikkieläinten ravinnon valmistukseen, pahvilaatikoissa, säiliöissä ja mukana olevissa asiakirjoissa on oltava maininta: "käytettäväksi ainoastaan lemmikkieläinten ravinnon teolliseen valmistukseen".
Kummassakin tapauksessa vastaanottajan nimi ja osoite on merkittävä säiliöön sekä mukana oleviin asiakirjoihin;
b) yhteisön alueella sijaitsevaan saapumispaikkaan saapumisesta alkaen raaka-aine on kuljetettava tiiviissä ja asianmukaisesti sinetöidyissä konteissa tai kuljetusvälineissä kansallisten viranomaisten hyväksymään jalostuslaitokseen, joka on eläinlääkärin jatkuvassa valvonnassa.
Raaka-aine voidaan kuitenkin pakkotilanteessa väliaikaisesti siirtää ja sijoittaa tähän tarkoitukseen hyväksyttyyn eläinlääkärin pysyvässä valvonnassa olevaan kylmävarastoon, jos edellä mainitut edellytykset täyttyvät;
c) määrämaana olevan jäsenvaltion alueelle saapumisesta alkaen ja ennen raaka-aineen siirtämistä hyväksyttyyn jalostuslaitokseen on paikalliselle virkaeläinlääkärille viipymättä annettava ennakkoilmoitus siirtämisestä,
d) valmistuksen aikana raaka-aine on steriloitava säilyketölkeissä niin, että se saavuttaa vähintään Fc-arvon 3; lopputuotteelle on suoritettava eläinlääkinnällinen tarkastus, jolla taataan, että se on todellakin saavuttanut tämän arvon;
e) kulkuneuvot, kontit ja muut b kohdassa tarkoitetut kuljetusvälineet, sekä kaikki välineet ja työkalut, jotka ovat olleet kosketuksissa raaka-aineen kanssa ennen sterilointia, on puhdistettava ja desinfioitava ja pakkaukset ja kääreet on tuhottava jätteenpolttouunissa.
3. Edellä 1 kohdassa mainittu lupa on annettava tiedoksi niiden jäsenvaltioiden toimivaltaisille viranomaisille, joiden kautta raaka-aine kuljetetaan.
3 artikla
Jatkaen alueellaan rutiinirokottamisen kieltämistä suu- ja sorkkatautia vastaan Tanska, Irlanti ja Yhdistynyt kuningaskunta saavat 1 artiklan 1 kohdan a alakohdassa tarkoitetun luuttomaksi leikatun naudan-, lampaan- ja vuohensukuisten eläinten tuoreen lihan ja mainitun artiklan 1 kohdan c alakohdassa tarkoitettujen sivutuotteiden osalta pitää voimassa säännökset, joita ne soveltavat tämän lihan tuontiin tämän päätöksen soveltamispäivään asti.
4 artikla
Tätä päätöstä ei sovelleta rauhasten ja elinten tuontiin, jonka määrämaa sallii farmaseuttisten tuotteiden valmistusta varten.
5 artikla
Tätä päätöstä sovelletaan 1 päivästä huhtikuuta 1986. Tällä hetkellä käytössä olevia todistuksia, tarvittaessa tämän päätöksen määräysten mukaisesti muutettuina, voidaan kuitenkin käyttää 30 päivään kesäkuuta 1986.
6 artikla
Tätä päätöstä tarkastellaan uudelleen sen perusteella, miten suu- ja sorkkatauti sekä tämän taudin torjuntamenetelmät kehittyvät yhteisössä.
7 artikla
Kumotaan päätös 85/96/ETY.
8 artikla
Tämä päätös on osoitettu kaikille jäsenvaltioille.
Tehty Brysselissä 9 päivänä huhtikuuta 1986.

Labels: 3
17
18
6